Ѡ изба́витися на́мъ ѿ вся́кія ско́рби: ̀, сп҃сѝ, поми́луй: ҃у́ю, пречс̑тую, пребл҃гослове́нную: ̂мъ глаго́лємымъ, сщ҃е́нникъ та́йнѡ мл҃тву сію̀ глаго́летъ: ̑и іи҃се хрс̑тѐ, єдиноро́дный сн҃е, сы́й въ нѣ́дрѣ ѻ́ч҃и, и́стинный бж҃е, исто́чниче жи́зни и безсме́ртія:свѣ́те ѿ свѣ́та, прише́дый въ мі́ръ, є́же просвѣти́ти єго̀, ѡзарѝ на́шу мы́сль ст҃ы́мъ твои́мъ дх҃омъ, и пріимѝ на́съ, вели́чество и бл҃годаре́ніе тебѣ̀ принося́щихъ, ѡ я̀же ѿ вѣ́ка ди́вныхъ твои́хъ великодѣ́йствіихъ, и є́же въ послѣ̂днія вѣ́ки сп҃си́тельномъ твое́мъ смотре́ніи, въ не́мже въ на́ше немощно́е и ни́щее ѡдѣ́явся смѣше́ніе, и рабѡ́тнымъ мѣ́рамъ снизше́дый, и́же всѣ́хъ цр҃ю̀, єщѐ и ра́бскою руко́ю во іѻрда́нѣ крс̑ти́тися претерпѣ́лъ єсѝ:да водно́е єстество̀ ѡст҃и́въ безгрѣ́шне, путесотвори́ши на́мъ, є́же водо́ю и дх҃омъ па́ки рожде́ніе, и къ пе́рвому на́съ устро́иши свобожде́нію:єгѡ́же бж҃е́ственнагѡ та́инства воспомина́ніе пра́зднующе, мо́лимся тебѣ̀ влд̑ко чл҃вѣколю́бче, воскропѝ и на ны̀ недостѡ́йныя рабы̂ твоя̂, по бж҃е́ственному твоему̀ ѡбѣща́нію, во́ду чи́сту, твоегѡ̀ бл҃гоутро́бія да́ръ, во є́же надъ̑ водо́ю се́ю проше́нію на́съ грѣ́шныхъ бл҃гопрія́тну бы́ти твое́ю бл҃гостію, и бл҃гослове́нію твоему̀ є́й, на́мъ же и всѣ̂мъ вѣ̂рнымъ лю́демъ твои̂мъ дарова́тися, въ сла́ву ст҃а́гѡ и покланя́емагѡ твоегѡ̀ и́мене